Llíria comptarà amb una nova escola taller
25 de abril de 2017

L'Ajuntament de Llíria posarà en marxa partir del pròxim mes de juny una nova escola taller per a formar amb contractes remunerats a un total de 20 jóvens majors de 16 i menors de 30 anys.

El programa de la Generalitat “T'avalem Llíria” permetrà que les persones seleccionades puguen accedir a una ocupació durant un any. Per a això, els sol•licitants han d'estar inscrits en el SERVEF i figurar com a beneficiaris actius en el fitxer del Sistema Nacional de Garantia Juvenil.

Igualment, hauran d'estar registrats en les especialitats d'operacions de construcció de fàbrica i cobertes (codi EOCBO208), o activitats auxiliars en vivers, jardins i centres de jardineria (codi AGAO108). L'escola comptarà amb dos tallers i 10 alumnes-treballadors per a cada una de les modalitats.

El marc d'actuació del projecte se centrarà en la rehabilitació i condicionament de l'espai de Villa Ángeles, que actualment acull els servicis del taller per a persones amb malalties mentals i centre de dia de menors.

La nova escola taller també contractarà un director, un monitor per a cada un dels tallers formatius, un professor de suport i un auxiliar administratiu. L'Ajuntament publicarà pròximament la convocatòria per a optar a estos llocs de treball.